Jena

’S e baile mòr air an àirde an ear-dheas na Gearmailte a th’ ann an Jena (IPA:ˈjeːna). Tha e suidhichte aig 155m os cionn ìre na mara ri taobh na h-aibhne Saale, anns an stàit Thüringen, 216km air falbh bho Bherlin agus 151km bho Dresden.Distance Calculator ’S e Kreisfreie Stadt neo baile neo-eisimeileachd a th’ ann agus tha mu 25,000 oileanaich aig an oilthigh.Wirtschaft Jena Tha 104,449 duine a' fuireach anns a’ bhaile. 

 Eachdraidh 
Chaidh Jena a chlàradh airson a’ chiad turas ann an sgrìobhainn bho 1182.Lichtstadt jena Anns an 11mh Linn bha am baile fo na h-Uachdarain à Lobdeburg ach, anns an ath linn, dh’ fhàs e a bhith na bhaile neo-eisimeileach le margaidh, laghan agus britheamhan aige fhèin. Chaidh an eaconomaidh ionad a stèidheachadh air fìon. Ràinig na manaich Doiminiceach ann an 1286 is na Cistercianaich ann an 1301.

Chuir na h-uachdarain à Meißen am baile fo smachd dhaibh ann an 1331.Die Dresdner Bilderhandschrift des Sachsenspiegels: Studien zur Schreibsprache, Jörn Weinert, ISBN-10: 3412172065 
  Bha Jena leis na Wettin, sealbhadairean na Meißen,  bho 1423 is fiù ’s chum iad e an dèidh sgaradh na h-oighreachdan aca ann an 1485.

Ràinig an Ath-leasachadh gu Jena ann an 1523.Oilthigh Jena Thug muinntir a’ bhaile ionnsaighean air taighean-cràbhaidh nan Doiminiceach is nan Carmeliteach fad na bliadhnaichean a lean sin. Stèidhich an Rìgh Jan Freidrich à Sagsainn Oilthigh Jena (Oilthigh Jena Friedrich Schiller mar an canar e an-diugh) ann an 1558.Shanghai Ranking

’S e prìomh-bhaile na Diùcachd Saxe-Jena fad ùine ghoirid a bh’ ann Jena, dìreach bho 1670 gu 1690.World Statesmen Ghabh Sagsainn-Eisenach thairis Jena ann an 1692 ach chaidh e a chur ri Diùcachd Saxe-Weimar ann an 1741 far an robh e ruige 1918.World Statesmen

Dh’fhàs an t-oilthigh a bhith am fear na bu mhotha is na bu chliùitiche anns a’ Ghearmailt air fad aig deireadh an 18mh LinnOilthigh Jena is le sin bha Jena uabhasach làidir taobh Feallsanachd aislingeach (le ollamhan mar Johann Gottlieb Fichte, Georg Wilhelm Friedrich Hegel, Friedrich Schiller agus Friedrich Wilhelm Joseph Schelling) agus romansaidheachd tràth (le bàird mar Novalis, na bràithrean Schlegel agus Ludwig Tieck). Choinnich Goethe agus Schiller aig an an oilthigh ann an 1743 agus bha deagh chàirdeas maireannach aca.Literatur Welt

Chuir Napoléon ruaig air Arm na Pruise an seo air an 18mh An Dàmhair 1806, aig Cath Jena-Auerstedt.Bibliothèque Nationale de France Shabaid muinntir a’ bhaile an aghaidh nam Frangach, gu h-àraidh na h-oileanaich, is mòran dhaibh a’ sabaid anns na feachd saor Lützow (Gearmailtis: Lützowsches Freikorps) ann a 1813.Johann Friedrich Gottfried Eiselen: Geschichte des Lützowschen Freikorps. 2. Auflage. Anton, Halle 1841. An ceann dà bhliadhna chaidh am buidheann càirdeil Urburschenschaft a stèidheachadh anns a’ bhaile.Burgkeller Jena Chaochail an sgrìobhadair Rudolf Christoph Eucken ann an Jena ann an 1908.

B’ urrainn do Jena a bhith ga leasachadh fhèin aig toiseach an 19mh Linn taobh innealtachd pongalachd, glainne agus fradharceolas air sàilleabh gu robh rathad-iarainn ann, Saalbahn (rathad-iarainn an Salle) a’ dol ri taobh na h-aibhne Salle bho Halle (Saale)/Leipzig gu Nürnberg.Die Saalbahn: Die Geschichte der Eisenbahn zwischen Großheringen, Jena und Saalfeld, Werner Drescher.ISBN-10: 3882555866 
  Chaidh companaidhean ainmeil air an stèidheachadh ann an Jena aig an àm, mar eisimpleir Carl Zeiss AG agus Schott AG.Optisches Museum Jena

Aig deireadh an Dàrna Cogaidh ann an 1945, thug na h-Aimearaganaich is na Sasannaich ionnsaighean le bomaichean troma air Jena.RAFChaidh 153 a mharbhadh is bha mòr-chuid sheann mheadhan a’ bhaile air a mhilleadh. Dhèanadh obair càraidh airsan an dèidh a’ chogaidh.

Tha Jena air a bhith na phàirt Thüringen bho stèidheachadh na stàite sin ann an 1920,Thüringen.deis chaidh e a thoirt a-steach dhan DDR ann an 1949 is am broinn na sgìre Gera bho 1952. ’S e pàirt na Stàite Shaoir Thüringen agus Poblachd Fheadarail na Gearmailte a th’ ann Jena bho 1990.

 Daoine Ainmeil 
 Jakob Rodewitz: (1365 – 1431) Eòlaiche-lagha.
 Johann Theodor Schenck: (1619 – 1671) Dotair is eòlaiche-lusan.
 August Batsch: (1761 – 1802) Dotair is eòlaiche-lusan.
 Louise Seidler: (1786 – 1866) Dealbhadair.
 Arnold Eucken: (1884 – 1950) Ceimigear, mac Rudolf Christoph Eucken.
 Magnus Poser: (1907 – 1944) Comannach a shabaid an an nan Nàsach.
 Ludwig Kratz: (1911 – 1957) Ceimigear.
 Otto Günsche: (1917 – 2003) Oifigear sna SS.
 Peter Ackermann: (1934 – 2007) Dotair is eòlaiche-lusan.
 Thomas Oberender: (1966 –) Sgrìobhadair.

 Bailtean Co-cheangailte 
 22px AubervilliersVille d’Aubervillers
 22px Berkeley
 22px ErlangenStadt Erlangen
 22px Lugoj
 22px PortoPorto Câmara Municipal
 22px San Marcos

 Dealbhan 

 Iomraidhean 

 Ceanglaichean a-mach 
 Thüringer Landesamt für Statistik
 Entdecke Jena

Roinn-seòrsa:Bailtean
Roinn-seòrsa:A' Ghearmailt
Roinn-seòrsa:Bailtean anns A' Ghearmailt